তিনি বলেন, ‘‘নির্বাচনের আগে সামাজিক যোগাযোগ মাধ্যম ব্যবহারের যেসব উদ্যোগ সরকার নিচ্ছে, এর মধ্যে অন্য উদ্দেশ্য আছে৷ সরকারের নীতির বিরুদ্ধে বেশ কিছু আন্দোলন হয়েছে এই সামাজিক যোগাযোগ মাধ্যম ব্যবহার করে৷ তাই সরকার চাইছে নির্বাচনের সময় যেন সামাজিক যোগাযোগ মাধ্যম ব্যবহার করে সরকারের বিরুদ্ধে কোনো জনমত সংগঠিত হতে না পারে৷ আগে ছিল তথ্য প্রযুক্তি আইনের ৫৭ ধারা, এখন সরকার জিডিটাল নিরাপত্তা আইন করেছে, যার অধিকাংশ ধারাই জামিন অযোগ্য৷ নির্বাচনের আগে নতুন আইন এবং এইসব নতুন নতুন উদ্যোগ এরইমধ্যে মানুষকে আতঙ্কিত করে তুলেছে৷ ভয়ের পরিবেশ সৃষ্টি করেছে৷ মানুষের কথা বলার স্বাধীনতা, বাক স্বাধীনতা সংকুচিত হচ্ছে৷''